***30.09.2022 г.***

**Наказателно дело от общ характер №367/2022 г.- 10:00 часа**

С присъда от 30.09.2022 година, по НОХД №367/2022 година, състав на Плевенски окръжен съд **ПРИЗНА** подсъдимия **Д.Й.Д.**, за **ВИНОВЕН** в това, че:

На 18.06.2021 година, в село Сухаче, обл.Плевен, при управление на лекотоварен автомобил, нарушил правилата за движение по пътищата регламентирани в Закона за движение по пътищата, както следва:

* Чл.5, ал.1 от ЗДвП - „Всеки участник в движението по пътищата : т.1 с поведението си не трябва да създава опасности и пречки за движението, не трябва да поставя в опасност живота и здравето на хората и да причинява имуществени вреди.“;
* Чл.20, ал.2 от ЗДвП - „Водачите на пътни превозни средства са длъжни при избиране на скоростта на движение да се съобразяват с релефа на местността, със състоянието на пътя и на превозното средство, с превозвания товар, с характера и интензивността на движението, с конкретните условия на видимост, за да бъдат в състояние да спрат пред всяко предвидимо препятствие. Водачите са длъжни да намалят скоростта и в случай на необходимост да спрат, когато възникне опасност за движението.“;
* Чл.116 от ЗДвП - „Водачът на пътното превозно средство е длъжен да бъде внимателен и предпазлив към пешеходците, особено към децата, към хората с трайни увреждания, в частност към слепите, които се движат с бял бастун, към слепо-глухите, които се движат с червено-бял бастун и към престарелите хора.“ и по непредпазливост причинил смъртта на П.В.М. от село Сухаче, обл. Плевен, ***поради което и на основание чл.343, ал.1 б.“в“ вр. чл. 342 ал.1 предл.3 от НК* ОПРЕДЕЛЯ** наказание в размер на **ЧЕТИРИ ГОДИНИ И ШЕСТ МЕСЕЦА ЛИШАВАНЕ ОТ СВОБОДА**.

На основание чл.58а, ал.1 от НК **НАМАЛЯВА** така определеното наказание с 1/3 и **НАЛАГА** на подсъдими наказание **ЛИШАВАНЕ ОТ СВОБОДА** в размер на **ЕДНА ГОДИНА И ШЕСТ МЕСЕЦА**.

На основание чл.66, ал.1 от НК **ОТЛАГА** изпълнението на наложеното наказание с **ТРИГОДИШЕН ИЗПИТАТЕЛЕН СРОК**.

На основание чл.343г от НК **ЛИШАВА** подсъдимия от **ПРАВО** да управлява МПС за срок от **ЕДНА ГОДИНА И ШЕСТ МЕСЕЦА**.

**ОСЪЖДА** на основание чл.189 ал.3 от НПК подсъдимия **ДА** **ЗАПЛАТИ** направените по делото разноски в размер на 1794,61 лв. по сметка на ОД на МВР – гр. Плевен, както и **ДА ЗАПЛАТИ** на частния обвинител направените от него деловодни разноски за адвокатско възнаграждение в размер на 1500,00 лв..

ПР**И**СЪДАТА може да се обжалва и протестира в петнадесет дневен срок от днес пред Апелативен съд - град Велико Търново.

**Връзки с обществеността 30 септември 2022 г.**

**e-mail:** **os\_press@abv.bg**